Am erschte tag dete simmer dänn mal in Kowloon Park gange, wo d'chind (vor allem d'Andreina) händ chöne chli spile. Und mir eus mal so langsam z'HKG iiläbe. Nachher hämmer eus e star ferry gschnappet und sind uf HK Island übere, und sind det wider amene spielplatz glandet (nöd zum letschte mal i däne ferie). Zum znacht simmer dänn na ganz langwiilig is Outback goge (fasch) europäisch ässe. Am zweite tag simmer dänn  mit Star Ferry wider uf HK Island übere, und händ dänn de doppeldecker bus in Ocean Park gnah. Det sind d'chind natürli voll uf ihri choschte cho, und d'chinese (glaubs vor allem d'festlandchinese) sind voll uf d'Malin abgfahre. Es hät amigs richtigi fotisessions gäh. Aber däre isch das egal gsii. Und d'Andreina hät ihri rueh gha… Zum znacht simmer dänn i eini vo mine lieblingsbeizli goge en hot pot ässe, wobii d'Andreina di ganz sach verschlafe hät.